
PLAN DE SECURITATE PENTRU COMPETITIA ZILELE VITEZEI VÂLCEA 2009
Data: 25  iulie  2009
Planul de securitate este valabil pe perioada 25 iulie 2009, perioada in care se va desfăşura, pe o parte a teritoriului administrativ al oraşului  Rm.  Vâlcea  competiţia ZILELE VITEZEI VILCEA 2009.
In vederea organizării in condiţii maxime de securitate a competiţiei ZILELE VITEZEI  VILCEA 2009  organizatorii concursului, au elaborat prezentul plan de securitate. El va fi  adus la  cunoştinţa  tuturor  participanţilor  la  acest  eveniment,  concurenţii  certificând  prin  semnătura  in  tabelul  de  participare   ca  si-au  însuşit si  se  obliga  sa  respecte  prevederile  sale.
Respectarea  Planului  de  Securitate  este  obligatorie  pentru  organizatori, concurenţi, însoţitorii acestora, arbitri , echipaje tehnice de intervenţie. Planul de securitate a fost adus la cunoştinţa oficialităţilor care au tangenta si sprijină organizarea competiţiei.

Prin elaborarea, asumarea, urmărirea si respectarea prezentului PLAN DE SECURITATE, organizatorii aduc tuturor celor implicaţi in competiţia ZILELE VITEZEI VILCEA 2009   garanţia realizării unei bune organizări pentru siguranţa si viata participanţilor, securitatea proprietarilor private ale persoanelor fizice si juridice, si nu in ultimul rand pentru promovarea sportului automobilistic.
SECURITATE EXTERIOARA
Se refera la siguranţa persoanelor din afara traseelor competiţionale, a protecţiei împotriva încălcării proprietatilor private, precum si la crearea unei imagini de promovare pozitiva a acestui sport.

Organizatorul  a avut in vedere obţinerea avizelor necesare organizării competiţiei, avize care se solicita de la următoarele instituţii:

Primăria municipiului Rm. Vâlcea, Inspectoratul municipal  de Politie Vâlcea, ADP  Rm.  Vâlcea. Toate aceste instituţii au fost înştiinţate despre traseul  competiţiei  si despre caracterul sportiv al acesteia. In  plus  va  fi   anuntat  Spitalul  Judetean  despre  competitie  ,  caracterul  sau  sportiv  si  perioada  de  desfasurare.
Organizatorii au parcurs integral traseele competiţionale cu maşina si pe jos, in acest fel garantând conformitatea  cu  realitatea  a  normelor impuse prin Regulamentul de participare .
Traseele au fost alese de aşa natura încât sa nu se încalce   proprietăţile  particulare  si  sa  nu  se  stânjeneasca  desfăşurarea  traficului. Totodată s-au respectat normele privind protectia mediului.
In amenajarea  traseului  de  concurs   organizatorii vor asigura marcarea traseelor cu banda vizibila de la distanta. Zonele cu risc mare de producere de accidente vor fi asigurate  suplimentar prin dispunerea de anvelope uzate sau  panouri  de  gard  metalice.  In aceste puncte  vor fi amplasaţi oameni de ordine (pe lângă arbitri de traseu) pentru paza si securitatea in zona.

Organizatorii vor anunta desfăşurarea competiţiei prin tipărirea de afişe si emiterea de  pliante  care vor conţine informaţiile minime necesare  a  fi  aduse  la  cunoştinţa  publicului larg.  Spectatorii  vor  primi  gratuit  un  fluturaş  in  care  li  se  va  aduce  la  cunoştinţa  ce  reguli  trebuiesc  respectate  pe  timpul  cit   asista  la  un  astfel  de  concurs. 
Cu sprijinul organelor de Politie comunitara , locuitorii imobilelor   învecinate  cu  traseul  vor fi anunţaţi despre concurs .

Pe  tot  timpul  desfăşurării  competiţiei, organizatorii vor asigura o  echipa  care   va verifica starea traseului, condiţiile de siguranţa ale acestuia in funcţie de condiţiile meteorologice, etc. Totodată, fiecare etapa a competiţiei va fi încheiata de un echipaj al organizatorilor care va supraveghea  eventualii participanţi care au întâmpinat dificultăţi pe parcursul etapei. Echipajul de încheiere (Safety Car-ul) nu va avea voie sa părăsească traseul până când ultima maşina va sosi in  zona   de  la  parcul  de  service al etapei. In cazul unui abandon in perioada manşei, echipajul de încheiere (Safety  Car-ul) va anunţa comisia tehnica de organizare despre locaţia abandonului, cauzele producerii acestuia si va asigura condiţiile minime de securitate pentru  concurentul  care a abandonat. In  cazul  in  care  concurentul  nu  mai  poate  elibera  traseul  datorita  defectiunilor  sau  avariilor  survenite  Comisia  tehnica  de  organizare  va  intrerupe  concursul  si  va  elibera  traseul  cu  ajutorul  masinii  de  interventie.
SECURITATE INTERIOARA
Se refera la caracteristicile propriu-zise ale traseului , acordare de prim ajutor, securitatea  participanţilor si ale maşinilor acestora, securitatea arbitrilor.

In conformitate cu Regulamentul de participare si cu Caietul de sarcini pentru organizatori, Comisia tehnica  de  organizare a competiţiei ZILELE   VITEZEI  VILCEA 2009 stabileşte următoarele norme de securitate interioara. Aceste norme vor fi respectate cu strictete de catre organizatori, concurenţi, echipajele medicale, arbitri de traseu si de către însoţitorii neparticipanţi ai concurenţilor.
B.1. NORME DE SECURITATE   CU CARACTER GENERAL
· In funcţie de condiţiile meteorologice organizatorii îşi rezerva dreptul de modificare  a   orelor   sau  a modului  de  desfăşurare  a  competiţiei. In funcţie de eventualele probleme sau accidente survenite pe parcursul competiţiei si in vederea asigurării securităţii tuturor celor implicaţi, organizatorii vor putea decide inclusiv anularea competiţiei, fără nici o pretenţie materiala sau juridica din partea concurenţilor sau a arbitrilor. In  caz  de  timp  nefavorabil  competiţia  se  anulează.
· In  caz  de  accident  uşor,  daca  autoturismul  îşi  poate  continua  deplasarea  nu  se  ia  nici  o  măsura . In  caz  de  accident  urmat  de imposibilitatea  automobilului  de  a  mai  concura, dar  fără  sa  existe  nici  o  victima , se  opreste  concursul  iar  masina  de  interventie  intra  si  degajeaza  traseul. In  cazul  unui  al  doilea accident  urmat  de  imposibilitatea  automobilului  de  a  mai  continua  masina  de  interventie  intra  si  degajeaza  traseul  iar Comisia  tehnica  de  Organizare  va  stabili  daca  se  impun  masuri  suplimentare  de  securitate  in  continuare.  Aceasta  poate  decide  oprirea  competiţiei  imediat  si  definitiv.

· In  caz  de  accident  cu  victima  concursul  se  opreşte  imediat  si  definitiv   fără  vreo  despăgubire  către  vreuna   din  părţi.
· Organizatorii vor asigura asistenta si intervenţia echipajelor medicale. In acest  sens in  apropierea  zonei  de  Start    se va afla in permanenta o  maşina  a  salvarii  dotata  cu  aparatura  de  interventie  si  avind  un  medic  la  bord. 
· In caz de accident medicul de intervenţie de la fata locului va decide obligatoriu daca concurentul sau concurenţii accidentaţi mai sunt apţi sa concureze in continuare. In astfel de cazuri concurenţii  sau  spectatorii  or  oficialii  accidentaţi vor fi transportaţi la cea mai apropiata unitate de spitalizare

· In  plus  in  apropierea  zonei  de  Start  organizatorul  va  asigura  o  masina  de  interventie  cu  platforma  si  vinci  de  ridicare  pentru  eliberarea  traseului  in caz  de  accident.

· Organizatorul  va  asigura  pentru  buna  desfasurare  a  concursului  o  masina  de  deschidere (  Safety  Car 1 )  si  o  masina  de  inchidere  (  Safety  Car 2 )

· In  imediata  vecinatate  a traseului  de  concurs  va  fi  amplasata  o  masina  de  pompieri

· Vor  fi  amplasate  stingatoare  portabile  in  zona  liniei  de  start  ,  in  zona  liniei  de  sosire si  in  alte  puncte  de  pe  traseu  cu  risc  crescut  de  aparitie  a  unui  incendiu.

· Paza  si  ordinea  in  rindul  spectatorilor  va  fi  asigurata  de  jandarmi.

· Zonele  in  care  spectatorii  au  acces  vor  fi  delimitate  clar  de  cele  in  care  accesul  le  este  interzis  prin  amplasarea  benzilor  de  avertizare.

· Se  va  asigura  o  distanta  minima  de  5 metri  intre  zona  de  desfasurare  a  concursului  si  zona  unde  se  pot  afla  spectatorii.

· Pentru  blocarea  accesului  spectatorilor  in  zonele  cu  risc  crescut de  producere  a  accidentelor (  zona  de  start  ,  zona  de  sosire  si  zona  de  incalzire  anvelope )  se  vor  folosi  garduri metalice  mobile.  Acestea  vor  fi  asigurate  unele  de  altele  cu  bratari  metalice.
· La  capatul  zonei  de  frinare  se  vor  amplasa  anvelope  uzate  pentru  protectie  suplimentara.

· Indicatiile  de  securitate  vor  fi  transmise  in  permanenta  catre  spectatori  prin  intermediul  instalatiei  de  sunet  amplasata  la  fata  locului.

· Comisia  de  Arbitri  va  fi  formata  din  5  membri  si  va  fi  condusa  de  Baldovin  Nicolae
· Arbitri  vor  fi  dispusi  in  modul  urmator  :  2  in  zona  de  start  ,  2  in  zona  de  sosire  si  unul  in  zona  de  realiniere  la  startul  unei  noi  manse.

· Arbitri de traseu au ca  sarcina principala sa urmărească respectarea traseului  si  a  regulilor  de  securitate, de  către  concurenţi. Fiind în posturi fixe, ei permit localizarea concurenţilor şi pot alerta membrii comisiei de organizare în caz de probleme. Arbitri vor fi îmbrăcaţi de aşa natura încât sa fie recunoscuţi uşor de către concurenţi. Arbitri vor fi prezenţi, in diferite zone pe tot traseul competiţiei. 

· Arbitrul dintr-o zona este competent in a da eventuale lămuriri doar pentru zona care ii este arondata. Pentru orice alte probleme, concurenţii vor consulta Comisia tehnica de  organizare a competiţiei. In caz de pericol sau de abatere de la normele de securitate de către concurenţi, arbitrul va trebui sa intervină imediat, urmând a anunţa Comisia  tehnica   de  organizare  a competiţiei despre cele întâmplate. 
· Organizatorii  vor  pune  la  dispozitia  arbitrilor  fanioane  pentru  semnalizari  in  timpul  cursei  ,  atit  la  start  si  sosire  cit  si  pentru  celelalte  zone  de  pe  traseu.
· Arbitri  vor  aduce  la  cunostinta  concurentilor  ,  in  cadrul  sedintei  premergatoare  concursului  ,  semnificatia  fiecarui  fanion  in  parte.
· Comisia  tehnica  de  organizare  este  formata  din  5  membri  si  este  condusa  de  Pirvu  Nicolae  .  Restul  membrilor  sai  sint  :  Davidescu  Andi -  responsabil  Comisia  Tehnica ,  Sebastian  Perpelea -  Responsabil  comisia  de  Administrare  a  concursului  ,  Baldovin  Nicolae -  responsabil  Comisia  de  Arbitri 
· Comisia de Arbitri este formata din: Sacerdoteanu Adrian, Ene Stefan, Ene Adelina, Geismeier Gabriel, Popescu Daniel; Presedintele Comisiei de Arbitrii este Baldovin Nicolae.

· Secretariat format din: Baldovin Corina, Calugarasu Razvan

· Organizatorii vor avea la dispoziţie in permanenta mijloace de comunicare cu arbitri de traseu si cu participanţii la competiţie. Frecventele radio si numerele de telefoane mobile pentru contactarea organizatorilor se vor afla pe anexa  la  fisa  de  înscriere  in  concurs  a   fiecărui participant. 

· Comisia  tehnica  de organizare trebuie să rămână în alertă pana la sosirea ultimului concurent  din manşa. 

· Comisia  tehnica  de  organizare  este  responsabila  de  punerea  in  practica  a  tuturor  masurilor  prevazute  in  Regulamentul  de  Participare  si  in  anexele  sale  pentru  desfasurarea  evenimentului  in  cele  mai  bune  conditii  si  fara  incidente. 
· Concurenţii vor trebui sa tina cont in special de securitatea lor. In cazul decesului unui concurent, familia sau urmaşii acestuia nu vor putea invoca participarea acestuia la concurs pentru solicitarea de daune interese. In cazul in care un concurent va provoca leziuni sau decesul unei terţe persoane, concurente sau nonconcurente, acesta va fi direct răspunzător, in conformitate cu legislaţia in vigoare. Participarea la concurs sau culpabilizarea organizatorului nu va putea fi invocata ca mijloc de scuza sau protecţie. 

· Acest plan de securitate trebuie pus în aplicare cel mai târziu  până   la startul manşelor  de concurs. 
B.2. NORME DE SECURITATE INTERIOARA CU CARACTER  SPECIAL
· Pentru maşinile participante, este obligatorie existenta si purtarea centurii de siguranţa standard (din fabricaţia maşinii); existenta unui stingător cu ceas, minim 1 litru, triunghiuri reflectorizante si trusa medicala de prim ajutor  sunt  opţionale. 
· Toate instalaţiile maşinii, in special direcţia, frânele si sistemele de semnalizare si iluminare  vor fi in stare   foarte  buna  de funcţionare.
· Participanţii  vor putea  purta , in timpul  probelor ,  casca  de  protectie  si  sistem  tip  HANS. 

· Toti participantii înscrişi la competiţia ZILELE VITEZEI VILCEA  2009, odată cu înscrierea oficiala in concurs vor semna   pe  Fisa  de  Înscriere  si  in  Tabelul  General  al  Concurentilor de luarea la cunostinta si respectarea normelor de securitate ale competiţiei, ce cad in sarcina lor.
· Arbitri desemnaţi pentru buna organizare a competiţiei ZILELE VITEZEI VILCEA   2009 vor semna de luarea la cunostinta si respectarea prezentului PLAN DE SECURITATE.
